laion/Wikipedia-Exotic huggingface dataset:
ביצנית עדינה

ביצנית עדינה (שם מדעי: Tringa stagnatilis) היא מין של חופמאי ממשפחת החרטומניים. זוהי ביצנית קטנה יחסית, המקננת בערבות דשא פתוחות וטייגה ממזרח אירופה ועד למזרח הרחוק הרוסי. בישראל היא חולפת וחורפת מצויה במספרים קטנים, בעיקר בצפון הארץ ובמרכזה. שם הסוג Tringa הוא השם הלטיני שניתן לביצנית שחורת-כנף על ידי אוליסה אלדרובנדי בשנת 1599, על בסיס trungas מיוונית עתיקה, שמקורה בחופמאי בגודל קיכלי בעל על-שת לבן המנענע את זנבו, שהוזכר על ידי אריסטו. שם המין הספציפי stagnatilis הוא מלטינית stagnum, "ביצה". הביצנית העדינה מזכירה ביצנית ירוקת-רגל, בעלת מקור עדין ארוך ורגליים צהבהבות וארוכות מאוד. כמו הירוקת-רגל, היא חומה אפרפרה בלבוש קיץ, וחיוורת יותר בחורף. בגבה יש טריז לבן הנראה במעוף. עם זאת, היא קרובה יותר לביצנית אדומת-רגל ולביצנית מנומרת. אורכה כ-22–26 ס"מ, מוטת כנפיה היא כ-55–59 ס"מ, ומשקלה בין 45 ל-120 גרם. הביצנית העדינה נוהגת לעקוב אחר חופמאים אחרים בסביבתה ולזהות מתי אלה מצאו אזור עשיר במזון. קולות, שפת גוף וקצב אכילה מוגבר - מושכים מיד את הביצנית העדינה, וכך גם היא נהנית משפע חרקים, סרטנים זעירים, רכיכות ומטעמים נוספים. הביצנית העדינה מקננת באזור הפלארקטי. זהו מין נודד, רוב הפרטים חורפים באפריקה ובהודו, וחלקם נודדים לדרום מזרח אסיה ואוסטרליה. היא מעדיפה בחורף שטחי מים מתוקים כמו ביצות ואגמים ולרוב נצפית בבודדים או בקבוצות קטנות. ביצניות עדינות הן מזדמנות נדירות בצפון אמריקה, כשרוב התצפיות באלסקה ובקליפורניה. הביצנית העדינה הראשונה שתועדה בקנדה נמצאה ב-30 באפריל 2022 בת'דפורד, מחוז למטון, אונטריו על ידי ג'יימס הולדסוורת', ומשכה אליה למעלה מאלף צפרים מאונטריו וממישיגן, כמו גם צפרים מטקסס ומדינת וושינגטון. ביצנית עדינה היא אחד המינים עליהם חל ההסכם לשימור עופות מים נודדים אפריקאים-אירו-אסייתים (AEWA). גודל האוכלוסייה העולמית של הביצנית העדינה מוערך (נכון לספירה מ-2015) בכ-260,000–1,200,000 פרטים בוגרים, מתוכם 24,100–60,600 באירופה. למין תחום תפוצה נרחב ואוכלוסייה גדולה. על-אף שהאוכלוסייה נמצאת במגמת ירידה מסוימת, היא לא חדה מספיק, ובשל כך מוגדרת הביצנית העדינה במצב שימור של ללא חשש ברשימה האדומה של ה-IUCN. מדיה וקבצים בנושא ביצנית עדינה בוויקישיתוף ביצנית עדינה, באתר ITIS (באנגלית) ביצנית עדינה, באתר NCBI (באנגלית) ביצנית עדינה, באתר Animal Diversity Web (באנגלית) ביצנית עדינה, באתר Internet Bird Collection (באנגלית) ביצנית עדינה, באתר GBIF (באנגלית) ביצנית עדינה באתר הרשימה האדומה של IUCN ביצנית עדינה-אתר הצפרות הישראלי, באתר www.birds.org.il Jobling, James A (2010). The Helm Dictionary of Scientific Bird Names. London: Christopher Helm. pp. 364, 390. ISBN 978-1-4081-2501-4. Morden, Paul (3 במאי 2022). "Birders flock to Thedford sewage lagoons for rare shorebird sighting". The Sarnia Observer. נבדק ב-6 במאי 2022. {{cite news}}: (עזרה) Marsh Sandpiper (Tringa stagnatilis) - BirdLife species factsheet, datazone.birdlife.org
שועל אוזנן

שועל אוזנן (שם מדעי: Otocyon megalotis) הוא סוג במשפחת הכלביים, דמוי-שועל, הכולל מין יחיד: שועל אוזנן מצוי. שועל אוזנן מצוי בסוואנות באפריקה. ישנן שתי אוכלוסיות נפרדות של השועל, אחת במזרח אפריקה ואחת בדרום אפריקה. לשועל האוזנן אוזניים גדולות ובאנגלית הוא נקרא "Bat-eared Fox" ("שועל אוזני-עטלף"). צבע פרוותם של שועלי האוזנן חום צהוב וצבע פרוותם באוזניהם, ברגליהם ובחלקים מפניהם שחור. אורכם של שועלים אלו 55 ס"מ (ראש וגוף) ואורך אוזניהם 13 ס"מ. שיניהם של שועלי האוזנן קטנות מאוד ביחס לשיניהם של מיני כלביים אחרים. 80% ממזונם מורכב מחרקים. הם מבקרים בגבעות טרמיטים, באים אחר נחילי ארבה או נשארים קרוב לעדרי זברות ואנטילופות במטרה לאכול חרקים אשר מגיעים לצואה של פרטי העדר. בנוסף לחרקים ניזון שועל האוזנן ממכרסמים, ציפורים וביצים ולפעמים גם פירות. שועל האוזנן הוא פעיל לילה. הם חיים בלהקות קטנות שמורכבות מזוג ומגוריהם (אם כי לפי מספר תצפיות משערים כי לעיתים הם חיים בשלישיות שכוללות זכר ושתי נקבות). הזוגות חיים במאורות ומגדלים את הגורים (שניים עד חמישה) ביחד. מדיה וקבצים בנושא שועל אוזנן בוויקישיתוף שועל אוזנן, באתר אנציקלופדיה בריטניקה (באנגלית) שועל אוזנן, באתר ITIS (באנגלית) שועל אוזנן, באתר NCBI (באנגלית) שועל אוזנן, באתר האנציקלופדיה של החיים (באנגלית) שועל אוזנן, באתר GBIF (באנגלית) שועל אוזנן באתר הרשימה האדומה של IUCN
Xinu

Xinu היא מערכת הפעלה המשמשת לצורכי לימוד. השם Xinu הוא גם ראשי תיבות של "Xinu Is Not Unix" (זינו היא לא יוניקס) וגם היפוך סדר האותיות בשם Unix. Xinu פותחה על ידי דאגלס קומר מאוניברסיטת Purdue ב-1980. Xinu פותחה לצורך הדגמה והוראה של מערכות הפעלה באוניברסיטה, אך מספר מוצרים מסחריים, כמו מדפסות עשו בה שימוש. Xinu משמשת ללימוד מערכות הפעלה באוניברסיטאות ומכללות ברחבי העולם וגם בישראל. Xinu כתובה ברובה בשפת C, אך חלקים ממנה, בעיקר כאלו הדורשים גישה ישירה לחומרה כתובים בשפת סף. המערכת הוסבה למעבדים ומערכות שונים, בהם PDP-11, ‏VAX, ‏MIPS,‏ Sun 2 ו-Sun 3,‏ PowerPC, ו-X86 של אינטל (כלומר פלטפורמת החומרה של PC). פיתוח המערכת וחלקים ממנה נמשך דרך פרויקטים לימודיים במחלקות מדעי המחשב באוניברסיטאות שונות, המוסיפים למערכת תכונות שונות כמו זיכרון וירטואלי, מערכת קבצים, ופרוטוקול אינטרנט. דף הרישיון של Xinu מתוך האתר של דגלס קומר
התרבות המוסטרית

התרבות המוּסטֶרית היא תרבות פרהיסטורית של ציידים-לקטים, החשובה ביותר בתקופה הפלאוליתית התיכונה, מ-250,000 שנים לפני זמננו לערך, ועד לכ-40,000 שנים לפני זמננו. אתרי התרבות נפוצים במחצית המערבית של אסיה, באירופה ובצפון אפריקה. התרבות מוגדרת על ידי סגנון ייחודי של הכנת כלי צור. ההומינידים המשויכים לתרבות זו הם האדם הניאנדרטלי והאדם המודרני (הומו ספיינס). התרבות הוגדרה לראשונה בעקבות החפירות במחסה הסלע (אנ') לֶה מוּסטִיֶיה (אנ') (Le Moustier) שבעמק דורדון בצרפת, ומכאן שמה. אחד ממאפייני התרבות המוסטרית הוא שימוש נרחב בטכניקת לוולואה לסיתות כלי צור. טיפוסי כלים אופייניים הם חוד, מקרצף, סכין ומשונן. אבני היד נדירות או לא מצויות כלל. לעיתים סותתו להבים רבים, אם כי ברוב המכלולים המוסטריים הם אינם נפוצים. הכלים דקים וצורתם מוקפדת. בתרבות המוסטרית התחוללו מספר שינויים חשובים המבדילים אותה מקודמותיה. מנהג הקבורה החל אז, כפי שמעידים ממצאי קברים נקודתיים. שני טיפוסי האדם בתקופה זאת נהגו לקבור את מתיהם לעיתים. במזרח התיכון, כולל בארץ ישראל, נמצאו קברי ניאנדרטלים והומו ספיינס, ובאירופה נמצאו קברים רבים של ניאנדרטלים. הארכאולוגיה של האתרים המוסטריים מעידה על שימוש האדם הקדמון באש ועל יכולות ציד מפותחות. אתרי התרבות המוסטרית בארץ ישראל   מערת הגדי מערת מיסליה מערת תנור מערת כבארה מערת זוטייה ועמוד מערת מנות מערת היונים קפזה נחל מחניים מערת שוקבא מערת תנור מערת מיסליה האתר המוסטרי בשפך נחל מחניים התקופה הפלאוליתית התיכונה האדם הניאנדרטלי עופר בר-יוסף ויוסף גרפינקל, הפרהיסטוריה של ארץ ישראל: תרבות האדם לפני המצאת הכתב. ירושלים, הוצאת אריאל, 2008, עמודים 85–96. אברהם רונן, ליאורה קולסקה הורוביץ, אהוד גלילי דב צביאלי והנק ק' מיניס, אתרים מוסטריים בחוף הכרמל, קדמוניות, 134, 2007, עמ' 75–82 מדיה וקבצים בנושא התרבות המוסטרית בוויקישיתוף התרבות המוסטרית, באתר אנציקלופדיה בריטניקה (באנגלית) שי שמש ויונת אשחר, גם הניאנדרטלים אהבו תכשיטים, באתר מדע גדול, בקטנה, נובמבר 2016 אברהם רונן, מערת טבון (תנור) בעקבות האדם הקדמון בנחל המערות פרויקט מערת מיסליה האתר הרשמי של החפירות הארכאולוגיות של אוניברסיטת חיפה. (באנגלית) ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
וין הופ

וינפריד לסנהופ (בגרמנית: Wyn Hoop; נולד ב-29 במאי 1936), ידוע בשם הבמה שלו, וין הופ, הוא זמר גרמני, שהתפרסם בזכות השתתפות באירוויזיון 1960. הופ נולד וגדל בהנובר שבגרמניה. בתחילת שנות ה-50 הקים להקת ג'אז בשם קפיטלוס. טרם התפרקותה ב-1958 הופיעה הלהקה ברחבי המדינה ושיריה הושמעו רבות בתחנות הרדיו המקומיות. תחילה פרסם הופ מספר שירי סולו תחת השם פרד ליסן. בשנת 1960 השתתף הופ בקדם הלאומי של גרמניה לאירוויזיון עם השיר "Bonne nuit ma chérie". עם זכייתו נבחר להוביל את המשלחת הגרמנית לאירוע הבין־לאומי, שהתקיים בלונדון ב-29 במרץ. הופ ושירו דורגו במקום הרביעי עם 11 נקודות. לאחר האירוויזיון הקליט הופ מספר גרסאות כיסוי בגרמנית ללהיטים באנגלית, דוגמת "Are You Lonesome Tonight?". ב-1962 הקליט מספר רצועות עם הזמר הפיני פירקו מנולה. החל משנת 1964 עבד במשותף עם הזמרת האוסטרית אנדראה הורן, לה נישא שלוש שנים קודם לכן. בשנת 1978 הזוג פרש מקריירת המוזיקה המשותפת שלהם. מאז הם ביססו את מעמדם כמוציאים לאור מצליחים של ספרי הדרכה לשייט. אתר האינטרנט הרשמי של וין הופ וין הופ, במסד הנתונים הקולנועיים IMDb (באנגלית) וין הופ, באתר אפל מיוזיק (באנגלית) וין הופ, באתר ספוטיפיי וין הופ, באתר AllMusic (באנגלית) וין הופ, באתר MusicBrainz (באנגלית) וין הופ, באתר דיזר וין הופ, באתר Yandex.Music (ברוסית) וין הופ, באתר Discogs (באנגלית) וין הופ, באתר Genius וין הופ, באתר SecondHandSongs וין הופ, באתר טיידל (באנגלית) "GERMAN NATIONAL FINAL 1960". Natfinals.50webs.com. נבדק ב-17 במאי 2017. {{cite web}}: (עזרה) "Eurovision Song Contest : Germany 1960 : Wyn Hoop, Bonne Nuit, Ma Cherie : ESC-History". Esc-history.com. נבדק ב-17 במאי 2017. {{cite web}}: (עזרה) "Bonne nuit ma chérie – lyrics – Diggiloo Thrush". Diggiloo.net. נבדק ב-17 במאי 2017. {{cite web}}: (עזרה) "Wyn & Andrea – Was kann schöner sein". Ultratop.be. נבדק ב-17 במאי 2017. {{cite web}}: (עזרה) Hoop, Andrea Horn und Wyn. "Audiotitelliste Singles von Wyn & Andrea, Honey Twins, Pirko Manola". Horn-hoop-maritim.de. נבדק ב-17 במאי 2017. {{cite web}}: (עזרה)
גביע דייוויס 2022

גביע דייוויס 2022 היא התחרות ה-110 במניין מאז ייסוד התחרות. התחרות אורגנה על ידי הפדרציה הבין-לאומית לטניס. לתחרות נרשמו מעל ל-100 נבחרות. מנצחת התחרות נקבעה במשחקי הגמר בהם השתתפו 16 נבחרות. מחזיקת הגביע נבחרת גביע דייוויס של רוסיה הושהתה מהשתתפות בתחרות בגלל פלישת רוסיה לאוקראינה. למשחקי הגמר העפילו 2 משתתפי חצי הגמר של השנה הקודמת, 2 קבוצות שקיבלו הזמנה מיוחדת, 12 מנצחי של השלב המוקדם שנערך במרץ 2022. בית עולמי-1 כלל 24 קבוצות (11 מפסידות של השלב המוקדם, 12 מנצחות של פלייאוף בית עולמי-1 והקבוצה בעלת הדירוג הגבוה מקבוצות פלייאוף שלא העפילו). משחקי בית עולמי-1 נערכו בספטמבר 2022. בית עולמי-2 כלל 24 נבחרות (10 קבוצות מפסידות של פלייאוף בית עולמי-1, 12 מנצחות של פלייאוף בית הולמי-2, ו-2 קבוצות בעלות הדירוג הגבוה מקבוצות פלייאוף שלא העפילו. המפגשים נערכו במהלך ספטמבר 2022. 12 קבוצות החזקות קודמו לפלייאוף לעלייה לבית עולמי-1 עונת 2023. 12 נבחרות החלשות ישחקו בפלייאוף הישרדות בבית עולמי-2. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים קיבלו זכות להתמודד נגד 8 קבוצות של הבית העליון על העלייה לבית עולמי-2. כל המשחקים נערכו במתכונת של 2 משחקי יחידים ומשחק זוגות. נבחרת רוסיה שניצחה בגביע דייוויס 2020-21 כאמור לא השתתפה בתחרות. בתחרות ניצחה נבחרת קנדה, בפעם הראשונה בתולדותיה. העונה החלה במרץ 2022 כאשר התקיימו משחקי הישרדות של בית עולמי-1 ושל בית עולמי-2. מ-15 בספטמבר עד ל-18 בספטמבר התקיימו משחקי בית עולמי-1. במשחקים אלו נקבעו 12 עולות למשחקים מוקדמים של שלב הגמר. הם הצטרפו ל-11 נבחרות שהפסידו בשלב המוקדם של משחקי הגמר בעונת 2020/2021 ולקבוצה בעלת דירוג הכי גבוה במשחקי פלייאוף בית עולמי-1. 2 קבוצות העפילו ללא משחקים מוקדמים: סרביה, קרואטיה. בעקבות הסבב המוקדם 12 נבחרות העפילו למשחקי הגמר: ארגנטינה, אוסטרליה, בלגיה, צרפת, גרמניה, איטליה, קזחסטן, הולנד, קוריאה הדרומית, ספרד, שוודיה, ארצות הברית שתי נבחרות נוספות קיבלו כרטיס חופשי ("ויילד קארד") על פי בחירת המארגנים: קנדה, בריטניה. כל המשחקים נערכו במשטח קשה בבולוניה, ולנסיה המבורג וגלאזגו. 16 קבוצות חולקו ל-4 בתים מהם העפילו לשלב האחרון 8 נבחרות. המשחקים נערכו במאלגה, ספרד. את העונה הנבחנת החלה עם משחק השרדות. בעקבות הניצחון זה הנבחרת נותרה בבית עולמי-1 ונפגשה עם נבחרת צ'כיה. בעקבות ההפסד, נבחרת ישראל תתחיל את עונת 2023 במשחק הישרדות. אתר התחרות
אלימאר השני, רוזן אולדנבורג

אלימאר השני, רוזן אולדנבורג (גם אגילמר) היה רוזן אולדנבורג מ-1108 עד 1142. אלימאר מופיע בשטר ביסוס למנזר איבורג ליד אוסנבריק משנת 1108. הוא היה בנם של אלימאר הראשון, רוזן אולדנבורג ואשתו ריכנצה, בתה של אידה פון אלסדורף. בשנת 1108 מת אביו, ואלימאר ירש את נחלותיו. בשנת 1141, הכרוניקה המלכותית של קלן דיווחה על סכסוך גדול בין אלימאר והרוזנים אקברט פון טקלנבורג ואוטו פון רוונסברג. לכאורה, אלימאר השני הפסיד בקרב הנשק הראשון, רק כדי ללכוד את יריביו. נראה כי תביעות הירושה של איליקה למורשת וידוקינד בצפון אוסנבריק היו שנויה במחלוקת. הריב כנראה לא היה חיובי עבור אלימאר השני כפי שנטען בכרוניקה. ככל הנראה זה הסתיים בנישואים בין בתו של אלימאר, איליקה, להיינריך פון טקלנבורג. איליקה קיבלה נדוניה ענקית מהנכס שבמחלוקת. אלימאר נשא לאישה לפני 1102 את איליקה פון ורל-ריטברג, בתו של היינריך, רוזן ריטברג, ממנה נולדו לו חמישה ילדים: היינריך הראשון, רוזן אולדנבורג ביאטריקס מאולדנבורג, התחתנה עם לורד פרידריך מאמפפורט כריסטיאן הראשון, רוזן אולדנבורג איליקה מאולדנבורג התחתנה עם היינריך הראשון, רוזן טקלנבורג אוטו פון אולדנבורג
אלימאר הראשון, רוזן אולדנבורג

אלימאר הראשון, רוזן אולדנבורג או אגילמר הראשון (בערך 1040–1112) היה הרוזן הראשון של אולדנבורג ושלט בין 1091–1108. אלימאר התחתן עם ריקסה (הנקראת גם ריכנצה), שלפי דברי הימים של סטאד הייתה בתו של דדי או אדלגר, ולפי אותו מקור, אמה הייתה אידה פון אלסדורף. ה"אנלס סטדנס" קובעים עוד כי אידה הייתה אשת אצולה ממוצא שוואבי וכי אביה של אידה היה אחיו של הקיסר הנרי השלישי ואמה של אידה הייתה אחותו של האפיפיור לאו התשיעי (ששמו החילוני היה ברונו). שמו של אלימאר נמצא באמנה משנת 1108. אשתו טענה שהוא צאצא של ויטקינד, מגן בולט של הסקסונים והמתנגד הראשי של קרל הגדול במהלך מלחמות הסקסונים של 777 עד 785, אך אין לכך ראיות נוספות. לאלימאר וריקסה היו 3 ילדים, ביניהם אלימאר השני, שירש אותו כרוזן של אולדנבורג. ...Comes Egilmarus... (Oldenburgisches Urkundenbuch (1926), II, 15, p. 8.) Ǿstergård 2015, p. 461. Donald C. Jackman, Canes palatini: Dynastic Transplantation and the Cult of St Simeon, p. 8 The Athenæum (1894), p. 494
אריק ורבורג

האם התכוונתם ל... אריק ווארבורג – רופא יהודי-דני, פרופסור לרופאה פנימית באוניברסיטת קופנהגן ורופאו האישי של כריסטיאן העשירי, מלך דנמרק אריק מוריץ ורבורג – איש עסקים אמריקאי-גרמני יהודי, מעמודי התווך של הציונות בגרמניה ומייסד קרן ההשקעות ורבורג פינקוס
גאורג אלברט, נסיך שוורצבורג-רודולשטאדט

גאורג אלברט, נסיך שוורצבורג-רודולשטאדט (בגרמנית: Georg Albert von Schwarzburg-Rudolstadt‏; 23 בנובמבר 1838 – 19 בינואר 1890) היה הנסיך הריבוני הלפני אחרון של שוורצבורג-רודולשטאדט. גאורג אלברט נולד ב-23 בנובמבר 1838 ברודולשטאדט, לאלברט, נסיך שוורצבורג-רודולשטאדט ואוגוסטה, נסיכת זולמס-בראונפלס, בתם של פרידריך וילהלם, נסיך זולמס-בראונפלס ופרדריקה ממקלנבורג-שטרליץ, בתו של קרל השני, הדוכס הגדול של מקלנבורג-שטרליץ. לאחר מותו של דודו פרידריך גינתר ב-28 ביוני 1867, עלה אביו אלברט לשלטון ובכך הפך גאורג ליורש העצר. אביו מת ב-26 בנובמבר 1869, שנתיים לאחר עלייתו לכס המלכות, וגאורג הפך לנסיך הריבוני החדש. במהלך שלטונו, הקונפדרציה הצפון-גרמנית פורקה בעקבות ניצחון ממלכת פרוסיה בגיבוי מדינות הקונפדרציה במלחמת צרפת–פרוסיה על האימפריה הצרפתית השנייה. כתוצאה מכך, ב-18 בינואר 1871, מלך פרוסיה הוכרז כקיסר גרמניה ולכן הנסיך גאורג לא שלט עוד על מדינה עצמאית שכן שוורצבורג-רודולשטאדט הפכה למדינה בתוך הקיסרות הגרמנית ולכן הנסיך גאורג היה כפוף לקיסר גרמניה. הנסיך גאורג היה מאורס למריה, דוכסית מקלנבורג-שוורין, בת דודתו השנייה, אולם היא ביטלה את האירוסין כדי להינשא לולדימיר אלכסנדרוביץ', הנסיך הגדול של רוסיה. לאחר מכן, הוא מעולם לא התחתן ובעקבות מותו ברודולשטאדט ירש אותו כנסיך בן דודו הראשון, גינתר ויקטור. הוא מת ב-19 בינואר 1890 ונקבר ב-Stadtkirche ברודולשטאדט. מדיה וקבצים בנושא גאורג אלברט, נסיך שוורצבורג-רודולשטאדט בוויקישיתוף Ogg, Frederic Austin (1913). The Governments of Europe. New York: The Macmillan Company. p. 204.(הקישור אינו פעיל, December 2019) "Royalty guide". אורכב מ-המקור ב-9 בדצמבר 2017. נבדק ב-25 ביולי 2007. {{cite web}}: (עזרה)
חאודה (הולנד)

חאודה (לעיתים נקראת גאודה; בהולנדית: Gouda) היא עיר במרכז הולנד, כ-15 ק״מ מצפון־מזרח לרוטרדם. בחאודה מתגוררים 75,000 תושבים והיא מפורסמת בשל גבינת הגאודה שלה, השטרופוואפל, המקטרות, ובית העירייה שנבנה במאה ה-15. שלל הכנסיות ההיסטוריות והמבנים בה הופכים אותה ליעד פופולרי ומתויר מאוד לטיולי יום. בימי הביניים התיישבו משפחת ואן דר חאודה בשטחי העיר, ובנו טירה מבוצרת. האזור, שבמקור היה מלא בביצות, התפתח במהלך מאתיים השנים האלו. עד 1225, תעלת מים הייתה מקושרת לחואה ומהר מאוד הפכה לנמל לתושבי העיר. לעיר הוענקו "זכויות עיר" בשנת 1272. מרכז חאודה וכנסייתה מלמעלה רחוב בחאודה (2022) גראחת (אנ') בחאודה מדיה וקבצים בנושא חאודה בוויקישיתוף אתר האינטרנט הרשמי של חאודה (בהולנדית) חאודה, באתר אנציקלופדיה בריטניקה (באנגלית) חאודה, ברשת החברתית פייסבוק חאודה, ברשת החברתית אקס (טוויטר) חאודה, ברשת החברתית אינסטגרם חאודה, ברשת החברתית LinkedIn
רודולשטאדט

רודולשטאדט (בגרמנית: Rudolstadt) היא עיירה במדינה הפדרלית הגרמנית תורינגיה, הגובלת עם יער תורינגיה בדרום־מערב, וינה וויימאר בצפון. בעבר הייתה העיירה עיר הבירה של שוורצבורג-רודולשטאדט. העיירה בנויה לאורך נהר הזאלה בתוך עמק רחב מוקף ביערות. רודולשטאדט נוסדה בשנת 776 ויש לה חוק עירוני מאז 1326. נקודת הציון של העיירה היא טירת היידקסבורג אשר ניצבת על גבעה מעל העיר העתיקה. עיריית רמדה-טייכל לשעבר מוזגה לתוך רודולשטאדט בינואר 2019. רודולשטאדט הייתה ידועה בעבר בזכות אבני העוגן של חברת הצעצועים ריכטר ומפעלי הפורצלן, החל מהקמת ייצור הפורצלן של Volkstedt בשנת 1762. קיימות עדויות ארכאולוגיות למבצר גבעה על הווינברג באוברפריליפ מתקופת התרבות המאוחרת של אורנפילד ותקופת הברזל המוקדמת. התיישבות קלטית באה בעקבות ההתיישבות הגרמנית וההשתייכות לדוכסות תורינגיה. מהמאה ה-6 ואילך, תיעוד ארכאולוגי מצביע על התיישבות סלאבית באזור. האזכור המתועד הראשון של שם המקום היה בשנת 776 בשם Rudolfestat (התיישבות של רודולף) כמתנה מקרל הגדול למנזר הרספלד מספר תושבים (מ-1960 נכון ל-31 בדצמבר, אלא אם צוין אחרת): רודולשטאדט מארחת את פסטיבל הפולק, השורשים ומוזיקת העולם הגדול ביותר בגרמניה, TFF Rudolstadt (Tanz&FolkFest), המתקיים מדי שנה בסוף השבוע המלא הראשון של יולי. רודולשטאדט מקיימת קשרי ערים תאומות עם לטרקני, מחוז דניגול, אירלנד מאז 2012 רודולשטאדט מארחת את מרוץ Gettough, מרוץ המכשולים הקשה ביותר באירופה. המטה של קבוצת EPC, חברת הנדסה ובנייה עולמית, נמצא ברודולשטאדט. "וילה ריכטרש" (אחוזת ריכטרס). בית העירייה של רודולשטאדט בובו 2006 התעשייה הכימית של מזרח גרמניה מדיה וקבצים בנושא רודולשטאדט בוויקישיתוף אתר האינטרנט הרשמי של רודולשטאדט (בגרמנית) אבנים של צעצוע בנייה Michael Köhler: Thüringer Burgen und befestigte vor- und frühgeschichtliche Wohnplätze. Wolfgang Kahl, Hansjürgen Müllerott (2002), Die Vor- und Frühgeschichte Rudolstadts mit den Annalen von 775–786 bis 1503 und einem Exkurs aus der Geschichte Saalfelds (בגרמנית), Arnstadt: Thüringer-Chronik-Verlag H. E. Müllerott, p. 128, ISBN 3-910132-73-1 Official website of TFF. "Donegal Councillor Ian McGarvey immortalised in wine". Donegal News. 29 במרץ 2019. אורכב מ-המקור ב-30 במרץ 2019. {{cite news}}: (עזרה)
עלינא אשבל

עלינא אשבל (נולדה ב-1948) היא בובנאית ובמאית תיאטרון ישראלית, ממייסדי תיאטרון הקרון. אשבל, בוגרת החוג לתולדות האמנות באוניברסיטה העברית, הקימה ב-1978 עם סמדר תירוש ורחל ברקמן את תיאטרון בו-בדים וההצגה "משפכים". ב-1981 חברה למייקל שוסטר, הדס עפרת ומריו קוטליאר בהקמת תיאטרון הקרון, והייתה ממעצבי התיאטרון בעשור הראשון לקיומו. בין היתר סייעה בהפקת פסטיבל תיאטרון הבובות הבינלאומי הראשון בירושלים בשנת 1984. לימדה ומלמדת חוגים, קורסים והשתלמויות במוסדות שונים ברחבי הארץ, ביניהם מוזיאון ישראל, מוזיאון תל אביב, בית הספר לתיאטרון חזותי, סמינר הקיבוצים ובית 9. ב-1994 נבחרה אשבל להחליף את הדס עפרת בתפקיד יו"ר אונימ"ה-ישראל. היא שימשה בתפקיד במשך 5 שנים ובשנת 1999 החליף אותה אילן סביר. בשנת 2000 השיקה את מיזם "מטריית החלומות" עם עדנה פינצ'ובר מנהלת בית הספר לילדים מאושפזים בבית החולים הדסה עין כרם, במסגרתו היא יוצרת הצגות אינטימיות לילדים המאושפזים בבית החולים. כל יצירה מיועדת לילד אחד בלבד, ומשלבת בין אמנות תיאטרון הבובות וצרכי הילדים המאושפזים. ב־2012 התרחב המזים גם לבית החולים שערי צדק ומאז לוקחים בו חלק כל בתי החולים הגדולים בישראל. קשרים, סיפור מצמר - תיאטרון בובות המשולב עם אומנות הטקסטיל (מוזיאון ישראל, 1981) נדודים - סיפור והדגמות של 4 מסורות של תיאטרוני בובות נודדים (מוזיאון ישראל, 1982) הרפתקה בירושלים (מוזיאון תל אביב, 1983) בילים... פילים - על יחסים בין פיל ופילה, ביל ובלהה (תיאטרון הקרון, 1986-1993) משחקי מלחמה - 13 תמונות מלחמה בעולם עשוי פח (בית הספר לתיאטרון חזותי, 1988-1990) הזמיר - עיבוד לתיאטרון בובות לאגדת זמירו של קיסר סין (תיאטרון הקרון, 1992-2021) ילדה בתוך עציץ - מופע על פי שירי שלומית כהן-אסיף (הקרון, 1999-2015) המלך שלמה והדוכיפת (הקרון, 2001) קו, נקודה! (2011) הקרקס של לולו - רצף קטעים לולייניים בביצוע בובות (הקרון, 2014) גברת כלום - עיבוד חדשני של רינת שטרנברג לאגדת הדייג ודג הזהב (הקרון, 2014) מעבר לים - מופע לילדים המבוסס על שירי ביאליק (הקרון, 2019) אדונית התבלינים - במסגרת פסטיבל הקרון הבינלאומי ה-31, 2022 אשבל מתגוררת בשכונת בקעה בירושלים. מתרגלת טאי צ'י וצ'י קונג ומוסמכת להוראת צ'י קונג בשיטת שנג ז'ן גונג. עלינא אשבל | תיאטרון הקרון, באתר traintheater.co.il הקרון עוצר בתחנה, באתר כל העיר, ‏2 בינואר 2015 אורה עריף, הבובות ינסו להגיע לרגשות האפלים של הצופים, באתר מעריב, ‏27 ביולי 1984 מופע סלבריטיז ענק נגד אלימות כלפי נשים, באתר וואלה, 15 בינואר 2001 קורס תיאטרון רחוב בית 9, באתר www.tostudy.co.il המיזם שמנסה לרפא ילדים באמצעות מטרייה, באתר mynetjerusalem, ‏2020-02-09 קשרים, סיפור מצמרר, באתר דבר, ‏26 באוגוסט 1981 אירועי השבוע במוזיאון ישראל ירושלים, באתר מעריב, ‏6 באוגוסט 1982 אירועי השבוע מוזיאון תל אביב, באתר דבר, ‏21 באוקטובר 1983 בזכות מתתיהו, באתר חדשות, ‏25 בדצמבר 1986 שוש אביגל, ⁨בובת לא רק לילדים, באתר חדשות, ‏9 באוגוסט 1988 ⁨הוצאות, באתר ⁨חדשות, ‏27 במרץ 1992 Oshrat Avihsira Farzam, פסטיבל הקרון הבינלאומי ה-30, באתר Goodmoments-רגעים, ‏2021-08-24 (באנגלית) ילדה בתוך עציץ | תיאטרון הקרון, באתר traintheater.co.il במה - גיליון 163, באתר www.bamah.info כרמית ספיר-ויץ, לצאת מהריבוע: על פסטיבל תיאטרון הבובות, באתר www.makorrishon.co.il, ‏15 אוגוסט 2011 הקרקס של לולו | תיאטרון הקרון, באתר traintheater.co.il נגה שביט-רז, כשרינת שטרנברג מתפרעת עם הבובות, באתר הארץ, 27 ביולי 2014 תיאטרון הקרון מציג:, באתר www.herzliyamuseum.co.il the Train Theater, traintheater.co.il עלינא אשבל | שנג זן גונג הבינלאומי-ישראל
אלברט, נסיך שוורצבורג-רודולשטאדט

אלברט, נסיך שוורצבורג-רודולשטדט (בגרמנית: Albert von Schwarzburg-Rudolstadt;‏ 30 באפריל 1798 – 26 בנובמבר 1869) היה נסיך ריבוני של שוורצבורג-רודולשטאדט. אלברט נולד ב-30 באפריל 1798 ברודולשטאדט, והיה בנם השני של לודוויג פרידריך השני, נסיך שוורצבורג-רודולשטאדט וקרולינה, נסיכת הסן-הומבורג. אביו נפטר ב-28 באפריל 1807, ואחיו פרידריך גינתר ירש אותו כנסיך ריבוני כאשר אלברט הפך ליורש העצר. אמו שימשה כעוצרת עבור אחיו של אלברט, פרידריך גינתר עד שהגיע לבגרות ב-1814. כלויטננט פרוסי, אלברט בן ה-16 השתתף בשנים 1814 ו-1815 כקצין במטה של לודוויג וילהלם, רוזן הסן-הומבורג, דודו, במערכה הפרוסית נגד נפוליאון בונפרטה. הוא שירת בצבא הפרוסי, וב-1827 התחתן עם אוגוסטה, נסיכת זולמס-בראונפלס, אחייניתו של המלך הפרוסי. לאחר מותו של אחיו פרידריך גינתר ב-28 ביוני 1867, אלברט ירש את אחיו כנסיך מכהן במקום אחיינו זיצו, נסיך לויטנברג, שנולד כתוצאה מנישואים מורגנטיים. שלטונו הקצר בן השנתיים הגיע לסיומו בעקבות מותו ברודולשטדט ב-26 בנובמבר 1869, ובנו גאורג אלברט, נסיך שוורצבורג-רודולשטאדט עלה לשלטון במקומו. ב-26 ביולי 1827, הנסיך אלברט התחתן עם אוגוסטה, נסיכת זולמס-בראונפלס, בתם של פרדריקה ממקלנבורג-שטרליץ ופרידריך וילהלם, נסיך זולמס-בראונפלס ואחייניתו של פרידריך וילהלם השלישי, מלך פרוסיה. נולדו להם ארבעה ילדים: הנסיך קרל גינתר (1828) הנסיכה אליזבת (1833–1896), התחתנה עם לאופולד השלישי, נסיך ליפה הנסיך גאורג (1838–1890) הנסיך ארנסט היינריך (1848) מדיה וקבצים בנושא אלברט, נסיך שוורצבורג-רודולשטאדט בוויקישיתוף House Laws of Schwarzburg
אוסטריה באירוויזיון 1971

אוסטריה השתתפה באירוויזיון 1971 עם השיר "Musik" ("מוזיקה"), שבוצע על ידי הזמרת האוסטרית מריאן מנדט. זו הייתה השתתפותה ה-13 של המדינה בתחרות הזמר של האירוויזיון. רשות השידור האוסטרית בחרה באופן פנימי את מנדט לייצוג המדינה. כשבוע לאחר חשיפת הנציגה הוציאה רשות השידור את השיר האוסטרי לאירוויזיון 1971 לאור, "Musik", שנכתב על ידי ריצ'רד שונהרז ומנואל ריגוני. ב-3 באפריל 1971 בוצע השיר על ידי מנדט באירוויזיון. היא שובצה ראשונה בסדר ההופעות, לפני מלטה עם "Marija L-Maltija". בסופה של התחרות היא דורגה במקום ה-16 עם 66 נקודות. Eurovision 1971 Results: Voting & Points
שלו לוגשי

שלו לוגשי (נולד ב-24 בספטמבר 2001) הוא כדורסלן ישראלי המשחק בעמדת הסמול פורוורד בבני הרצליה מליגת העל. לוגשי גדל בקבוצת הנוער של עמק יזרעאל ומשם המשיך לשחק במסגרת הנוער של הפועל עמק יזרעאל עמה זכה בגביע המדינה בכדורסל לנוער לשנת 2018 בניצחון על מכבי תל אביב. לאחר מכן פנה לקריירה מקצוענית. לוגשי נרשם ליום הפתוח המתוקשר שערכה עירוני נהריה בעונת 2018/2019 למציאת שחקן שיעבה את סגל הקבוצה להמשך העונה בליגת העל בכדורסל. בסיומו הרשים לוגשי, ומאמן הקבוצה, דני פרנקו, בחר להחתימו עד לתום העונה אך הוא לא זכה לקבלת דקות משחק והעדיף לעבור לשחק במדי מכבי קריית מוצקין ששיחקה בליגה הלאומית. במדי קריית מוצקין שיחק עד לעונת 2020/2021, ולאחר מכן עבר לשחק בעירוני קריית אתא בליגה הלאומית. בסדרת הגמר גברה הקבוצה על מכבי עירוני רמת גן מהמקום השלישי 0–3, הישג יוצא דופן עבור קריית אתא, ששיחקה בכל שלבי הפלייאוף, למעט משחקים מספר 1 ו-2 של רבע הגמר, עם זר אחד בלבד, לאחר פציעה של שחקן הקבוצה קנט פנדרבוק. לוגשי זכה בתואר המצטיין בשלב הפלייאוף, בסיומו העפילה קריית אתא לליגת העל. ב-20 ביולי 2023 חתם במכבי ראשון לציון. ב-11 ביולי 2024 חתם בבני הרצליה. מדיה וקבצים בנושא שלו לוגשי בוויקישיתוף שלו לוגשי, ברשת החברתית אינסטגרם פרופיל, באתר eurobasket פרופיל, באתר מנהלת ליגת העל בכדורסל פרופיל, באתר איגוד הכדורסל הישראלי ברוך הבא שלו!, באתר הרשמי של מכבי ראשון לציון, 20 ביולי 2023 נועה פופלינגר, ‏רשמי: שלו לוגשי חתם בבני הרצליה, באתר ערוץ הספורט, 11 ביולי 2024